Avui m’he despertat com molts altres matins d’estiu de la meva vida, entre els xiscles insistents de les orenetes que sobrevolen els teulats de les cases del meu barri. M’he llevat a primera hora, quan la ciutat encara té un punt d’innocència, de virginitat, que després es va esvaint durant el dia.\nDiuen els anglosaxons que democràcia és quan truquen a la porta a les sis del matí i és el lleter, però nosaltres, mediterranis com som, no confiem en el lleter i més aviat el que ens desvetlla és el camió dels escombriaires. Però en esperit ve a ser el mateix, la democràcia només es palpa de veritat quan es fa de dia. La igualtat, la fraternitat i la justícia no es practiquen a les tres de la matinada.\nHo confesso, m’agraden les ciutats a primera hora, els sorolls mecànics de la gent quan es lleva, les notícies que sorgeixen d’ofici de les ràdios i els colors tornassolats dels murs on el sol s’hi reflexa. Pots mirar a banda i banda, i els horitzons semblen la cinta d’un precinte encara per obrir.\nEls vespres no s’han fet per mi, el dia ja ha segregat els seus verins i els telenotícies desprenen imatges de rius carregats de llot o de boscos en flames. Els sons i les imatges se’m barregen en el cervell i els somriures de la gent que passa em semblen tots sospitosos. En aquest món de cuques és evident que a mi no m’ha tocat ser una cuca de llum. Sóc de costums diürnes i dels que pensa que les nits s’han fet per a dormir. Que vigili Batman, jo me’n vaig al llit.\nAvui m’he llevat com sempre, a primera hora del matí i tal com poden comprovar els que ara m’han llegit, encara no sabia de què aniria aquest article.


Sala de premsa de Cossetània: "Olles, cassoles i tupins" rep el premi al tercer millor llibre de cuina corporatiu del món\n"Olles, cassoles i tupins" rep el premi al tercer millor llibre de cuina corporatiu del món\nEl llibre Olles, cassoles i tupins. Els fogons a la Selva del Camp (Cossetània Edicions i Coselva), es va classificar en la tercera posició de la categoria de llibres corporatius dels Gourmand World Cookbook Awards 2008, que premien els millors llibres del món. Els guardons es van atorgar el diumenge 13 d'abril al Teatre Olympia de Londres, el dia abans de l'obertura de la Fira del llibre de Londres.\nEls World Cookbook Awards el 2007 van rebre llibres de 107 països diferents. Totes les obres premiades i les finalistes de tot el món apareixeran al recull anomenat "Gourmand Yearbook 2008".\nEls premis Gourmand World Cookbook, que han guardonat llibres de 13 països diferents en la categoria de llibres corporatius, es van lliurar a Àsia en les dues darreres edicions (a Kuala Lumpur el 2006 i a Pequín el 2007).\nPublicat per Cossetània Edicions a 8:52\nEtiquetes de comentaris: cuina, Premi


La CUP de Valls considera "un fracàs" la gestió del Museu Casteller de Catalunya\nEn la seva "Carta als Reixos" demana al govern municipal que reactivi els projectes de ciutat com el POUM, Ca Xapes, Ca Padró o l'habitatge social\nLa CUP va demanar que els Reixos portin carbó a l’equip de govern i va dipositar la seva Carta a la bústia que hi ha instal·lada al propi ajuntament CUP VALLS\nDijous, 07 Gener 2021 07:30\nLa CUP de Valls va presentar dimarts passat en roda de premsa la seva particular "Carta als Reixos", demanant a l’equip de govern (Junts-ERC) que reactivi els principals projectes de ciutat "que porten massa temps encallats".\nEl grup de l'oposició va començar parlant del POUM, al·legant que "encara no ha tingut lloc la seva aprovació definitiva, quan ja fa més d’un any que hauria d’haver-se materialitzat". Segons els cupareis, això desemboca "en dinàmiques molt negatives en l’evolució i desenvolupament urbanístic del centre històric, amb la degradació i abandonament de nombrosos edificis juntament amb l’incivisme i la manca de seguretat ciutadana al barri". Des del punt de vista de la formació, cal que el govern municipal s’adoni de la dimensió real de la problemàtica i incrementi el seguiment per tal d’agilitzar la seva aprovació.\nSeguidament, va criticar "la manca d’un projecte al Museu Casteller de Catalunya on, després d’haver-hi dipositat una millonada de diners, continua sense estar acabat ni inaugurat". La CUP va denunciar la seva gestió, afirmant que "ha estat un fracàs" i que "no ha complert cap de les promeses de revitalització del centre històric fetes inicialment".\nEn la mateixa línia, la formació es va referir "a la greu problemàtica d’habitatge que pateix el municipi: edificis en mal estat, lloguers inassumibles per a persones joves que volen emancipar-se, manca d’habitatges destinats a lloguer social i d’emergència, desactualització del cens de vivendes buides a la ciutats...". Per aquest motiu, insten a l’equip de govern a fer-hi front amb opcions atractives per als propietaris de vivendes, per tal que aquests siguin destinats a lloguer social.\nFinalment, la CUP també va exposar altres projectes "encallats" com "la rehabilitació de l’edifici de Ca Xapes, totalment aturat i amb la licitació deserta; la compra i remodelació de Ca Padró per tal d’establir-hi l’Escola de Música Municipal, que també està aturada; la manca d’un espai de dinamització juvenil, que condemna al jovent vallenc a haver de desplaçar-se a altres ciutats per tal de gaudir del seu temps d’oci i lleure".\nLa formació va acabar demanant que els Reixos portin carbó a l’equip de govern i dipositant la seva Carta a la bústia que hi ha instal·lada al propi ajuntament.


Els Pirates homenatgen i reivindiquen ‘Els secundaris’ al Maldà | Actualidad | EL PAÍS Catalunya\nEls Pirates homenatgen i reivindiquen ‘Els secundaris’ al Maldà\nLaura Aubert i Bernat Cot han escrit i interpreten una mena de vodevil que beu de la història del Paral·lel més gloriós i d'anècdotes pròpies\nLaura Aubert i Bernat Cot, com a secundaris. Sergi Panizo\nLaura Aubert i Bernat Cot, a més d'amics des de fa molts anys, són col·legues. I moltes de les converses de cafè que tenien desembocaven en una qüestió recorrent que els afectava, els emprenyava (potser) i els feia pensar: els secundaris, els personatges que gairebé sempre han quedat a l'ombra de la prima donna i del galant. "És una cosa que ens ha tocat molt", diu la coautora d'Els secundaris (al Maldà fins al 26 de juny). "Llavors vam decidir reivindicar l'enorme importància aquests actors que han quedat en l'oblit. Perquè, entre d'altres coses, sense ells no hi ha teatre".\nLa reparació d'aquesta injustícia ancestral queda plasmada visual, textual i moralment a través de la història dels dos protagonistes (els secundaris, ves per on!), actors, gairebé figurants, d'un vodevil, un espectacle de varietès, un divertimento, a l'històric teatre Còmic, al Paral·lel de fa 100 anys. Aquesta obra, però, va ser venuda com una peça més ambiciosa, pretenciosa, seriosa... "Aquí rau el problema: el públic [i els crítics] hi van a veure una altra cosa... i no la troben", explica Aubert.\nEls dos personatges esperen el moment d'entrar en escena, a la cameta, el lloc amagat entre bastidors on més temps passen els secundaris: "Entren a escena, diuen 'el sopar és a punt' i es retiren, a la cameta, fins que tornen a sortir un altre moment", diu Aubert. Aquesta cameta, amb l'armari farcit de vestits, calaixos per tot arreu, un tocador, un vàter i poca cosa més, tot ben atapeït, esdevé, a l'escenari del Maldà, l'escenari. A través dels bastidors només se senten les veus dels grans actors, els que s'hi passen la vida en escena, els que no estan convidats a aquesta funció. "Donem llum a aquest espai fonamental per al teatre".\nMentre els dos personatges es despullen deixant ben clar la duresa de les seves vides, pidolant una frase, galantejant algú al London per aconseguir-ne més a costa del company o buscant-se els favors d'un "senyorito" que les llenci a la fama, els dos intèrprets es multipliquen en una quinzena de personatges més: des de les mares de les actrius fins als crítics totpoderosos, passant per un parell de policies, una actriu que llença pamlfets feministes, l'empresari Santpere, la consagrada Tina de Jarque, la també empresària Helena Jordi... "Fregolisme pur i dur", comenta Laura Aubert. "I humor i música... una mica tot el que fem sempre Els pirates".\nEls dos personatges encarnen tot el que era el teatre als anys daurats del Paral·lel: "Veiem que tenien els mateixos problemes que tenim ara en la professió", subratlla l'actriu. "I havia els molt coneguts i els amagats, els que caurien en l'oblit". I si l'anècdota que dona peu a l'argument (la publicitat equivocada que es va fer d'una obra) surt de l'autobiografia del popularíssim cantant i actor Alady, altres ho són dels mateixos autors, de col·legues de professió o... dels Germans Marx! "Ens encanten!", reconeix l'autora. "Hi ha moltes picades d'ull, després de tot, ells van començar en aquella època i en el món del vodevil".\nIgual que els secundaris, l'obra reivindica també molts altres aspectes del teatre tractats injustament, per exemple, la comèdia: "Sempre ha estat un gènere infravalorat", es queixa Aubert. "I encara ho està: sembla que fins que un no fa un protagonsita dramàtic i plora no serà nominat a res". En canvi, tant ella com Bernat Cot prefereixen la comèdia, com, assegura Aubert, la majoria del públic: "La comèdia agrada més. I a més és una eina crítica supereficaç, perquè et pots passar tres pobles!" I... és més difícil fer riure que fer plorar: "Molt més difícil", no dubta Aubert, que ha tocat els dos pals en la seva carrera. "I molt més delicat: si fas riure i no riuen... buf!"\nLa documentació d'Els secundaris ha begut, per descomptat, de Xavier Albertí (ben mirat, és com si l'especatcle en el qual participen els secundaris fos el Taxi... al TNC, amb que Albertí va començar la seva direcció artística al TNC, el 2013), de moltes lectures, d'experts en l'època, com al Cinta Moreno (la vam veure amb Els pirates a La setena porta, aquesta temporada), la novel·la L'avinguda de les il·lusions, de Xavi Barroso... Han canviat les coses? "No gaire, en realitat. Ara, els que fem teatre som classe mitjana: tenim un coixí, encara que sigui tornar a casa dels pares, perquè tal com està la professió...! Altres no s'ho poden permetre. Llavors s'ho jugaven tot, i hi havia qui no arribava mai, que es quedava a la cameta".


Un projecte finançat per La Marató del 2019 fa un anàlisi genòmica per a malalties minoritàries no diagnosticades en una plataforma col·laborativa amigable\n24/05/2022 - 16.11\nCom a mitjana es necessiten cinc anys perquè un pacient amb una malaltia rara obtingui un diagnòstic molecular, en el cas que s'aconsegueixi diagnosticar. Aquesta "odissea del diagnòstic" provoca un patiment immens als pacients i les seves famílies i genera alts costos d'atenció mèdica. Identificar el defecte genètic de la malaltia és important per tenir opcions de tractament, per assessorar genèticament la família, per informar sobre la progressió i el pronòstic de la malaltia i per reduir l'ansietat del pacient i la família.\nPerò analitzar les dades obtingudes de la seqüenciació del genoma i identificar les variacions o mutacions que causen la malaltia és un repte i també requereix temps. Aquesta és una de les raons per les quals una proporció significativa de pacients segueix sense diagnòstic, fins i tot després de les proves genòmiques.\nPer donar una segona oportunitat als pacients que han esgotat la via clínica habitual, inclosa l'anàlisi genòmica, els centres de recerca associats a hospitals catalans van posar en marxa el projecte Undiagnosed Rare Disease Program of Catalonia (URD-Cat). El consorci, coordinat per l'Institut Hospital del Mar d'Investigacions Mèdiques (IMIM-Hospital del Mar), es va plantejar com a projecte pilot per compartir dades de pacients de malalties neurològiques a través d'una plataforma col·laborativa desenvolupada per investigadors/es del CNAG-CRG.\nLa plataforma anomenada Genome-Phenome Analysis Platform (GPAP), permet reanalitzar i reavaluar dades genòmiques i dades clíniques integrades amb eines d'última generació, no només per part del centre de salut que atén aquell pacient, sinó també per part de la resta del consorci, posant en comú coneixement d'arreu de Catalunya. Utilitzant aquesta plataforma, el Dr. Sergi Beltran, del Centre de Regulació Genòmica, ha dut a terme el projecte iGenCO gràcies als fons de La Marató 2019, dedicada a les malalties minoritàries. El treball s'ha basat en l'anàlisi genòmica exhaustiva i l'anàlisi crosòmica per a malalties minoritàries no diagnosticades.\nA més, es van identificar sis nous gens associats a una malaltia rara concreta ampliant el coneixement global sobre les causes genètiques de les malalties rares i destacant la utilitat de la plataforma també per al descobriment de noves associacions gen-malaltia.\n"Els diagnòstics que hem aconseguit ajuden a millorar el tractament del pacient, permeten l'assessorament genètic de les famílies i contribueixen a diagnosticar altres membres de la família," diu Luis A. Pérez-Jurado, coordinador d'URD-Cat, cap de la Unitat de Genètica Clínica de l'Hospital del Mar a Barcelona i Coordinador del Grup de Recerca en Genètica Humana a la Universitat Pompeu Fabra. "És important destacar que també ajuda les persones que viuen amb la malaltia a posar-se en contacte amb associacions de pacients i conèixer altres persones que passen per reptes similars."\n"Iniciatives com URD-Cat ofereixen una esperança per a aquells pacients sense diagnòstic un cop fetes totes les proves rutinàries", afirma Sergi Beltran, cap de la Unitat de Bioinformàtica del CNAG-CRG i autor principal de l'article. "El projecte iGenCO, finançat per La Marató de TV3, ens donarà l'oportunitat de fer una passa més i beneficiar tant aquesta cohort de pacients com d'altres més enllà de malalties neurològiques sense diagnosticar mitjançant la realització de noves proves no rutinàries, i portar a terme anàlisis més exhaustives i implementar noves funcions en la plataforma col·laborativa".\nURD-Cat està format pels principals grups que treballen en malalties minoritàries de set instituts de recerca en salut de Catalunya (IMIM, IDIBAPS, IDIBELL, HSJD, VHIR, HSP, IGTP), el CNAG-CRG, l'ISGlobal, el BSC-CNS i la Federació Espanyola de Malalties Rares (FEDER). El projecte ha comptat amb la participació d'un equip multidisciplinari de més de 140 professionals de metges, genetistes, bioinformàtics/ques, bioquímics/ques, tècnics i enginyers/es de software.


Irene Solà, Martí Domínguez i Jordi Lara, finalistes del tercer Premi Òmnium Millor Novel·la de l'Any Irene Solà, Martí Domínguez i Jordi Lara, finalistes del tercer Premi Òmnium Millor Novel·la de l'Any\nIrene Solà, Martí Domínguez i Jordi Lara, finalistes del tercer Premi Òmnium Millor Novel·la de l’Any\nIrene Solà, durant un recital de poesia a Londres. © Irene Solà\nLes novel·les ‘Canto jo i la muntanya balla’ d’Irene Solà, ‘L’esperit del temps’ de Martí Domínguez, i ‘Sis nits d’agost’ de Jordi Lara opten a guanyar la tercera edició del Premi Òmnium a la Millor Novel·la de l’Any, el guardó més ben dotat a obra publicada amb 20.000 euros directes per a l’autor i 5.000 més per a promoció. De la preselecció de dotze obres publicades al llarg de 2019, un jurat format per Rosa Cabré Monné, Maria Dasca Batalla, Carme Gregori Soldevila, Xavier Pla Barbero i Oriol Izquierdo Llopis n’ha triat les 3 finalistes. El guanyador de la primera edició va ser Raül Garrigasait amb l’obra ‘Els estranys’ i ‘Aprendre a parlar amb les plantes’ de Marta Orriols va endur-se el premi en l’edició 2018. El d’aquest any es donarà a conèixer el 30 de gener.\nEl president d’Òmnium Cultural, Jordi Cuixart, ha assegurat que guardons com el Premi Òmnium a la Millor Novel·la de l’Any fan “més que evident que el català avui és una llengua ben viva”. Alhora, demana no abaixar la guàrdia i seguir treballant per enfortir la llengua catalana perquè “pateix una situació de retrocés”.\nAlhora, Cuixart ha tornat a definir la cultura com a instrument imprescindible contra la intolerància: “La repressió no ha fet més que enfortir la nostra missió fundacional -impulsar la cultura com a eina de cohesió- mitjançant projectes com el Premi Òmnium, el més ben dotat de la literatura en llengua catalana. Mai no podran empresonar la paraula ni la llibertat”.


Actes inaugurals del curs 2010-2011 - Memòria - ( UPF )\n> Crònica > Actes inaugurals del curs 2010-2011\nL'auditori del campus de la Ciutadella va acollir el 29 de setembre l'acte oficial d'inauguració del nou curs acadèmic de la UPF dedicat a "La paraula: creació i coneixement". La primera activitat relacionada amb aquest propòsit de reconeixement a l'àmbit de les humanitats va ser la lliçó inaugural "Poesia i càlcul d'estructures", a càrrec de Joan Margarit, arquitecte i poeta.\nUna lliçó sobre la reforma laboral posa en marxa el curs a Relacions Laborals\nMaría Luisa Segoviano Astaburuaga, magistrada de la Sala IV del Tribunal Suprem, va impartir la lliçó "La reforma laboral. Una visió des de la judicatura", que va obrir el curs 2010-2011 del grau en Relacions Laborals de la Facultat de Dret. L'acte va tenir lloc l'1 d'octubre a la sala de graus Albert Calsamiglia de l'edifici Roger de Llúria del campus de la Ciutadella.\nMara Dierssen va impartir la lliçó inaugural del grau en Biologia Humana\nLa Facultat de Ciències de la Salut i de la Vida va convidar la professora Mara Dierssen per impartir la lliçó inaugural "El conocimiento científico, ¿puede cambiar la sociedad?. Reflexiones sobre la investigación traslacional en neurociencia", que va obrir el nou curs del grau en Biologia Humana del curs acadèmic 2010-2011 a la Facultat de Ciències de la Salut i de la Vida. L'acte va tenir lloc l'1 d'octubre a la Sala Marull.\nMontserrat Tura va dissertar sobre què espera la societat dels futurs metges\nEl Consell Docent del grau en Medicina UPF-UAB va convidar Montserrat Tura, metge i consellera de Justícia de la Generalitat de Catalunya, per pronunciar la lliçó inaugural amb què es va iniciar el curs acadèmic 2010-2011 d'aquesta titulació. La ponència "Què espera la societat dels futurs graduats en Medicina?" va ser impartida el 30 de setembre a l'auditori del Parc de Recerca Biomèdica de Barcelona (PRBB).\nJohn Vickers imparteix la lliçó d'Economia del curs 2010-2011\nSir John Vickers, catedràtic d'Economia de la Universitat d'Oxford i expert en processos de privatització i de regulació de sectors industrials, va impartir la lliçó d'Economia "Competition policy and property rights", que va inaugurar el curs 2010-2011 de la Facultat de Ciències Econòmiques i Empresarials de la UPF. L'acte va tenir lloc el 6 d'octubre al migdia a l'auditori del campus de la Ciutadella.\nTercera edició del màster oficial interuniversitari en Estudis Teatrals\nEl 30 de setembre, a la sala d'actes de la Facultat de Filosofia i Lletres de la UAB, es va celebrar l'acte d'inauguració de la tercera edició del màster oficial interuniversitari en Estudis Teatrals (MOIET). Es tracta d'una titulació oficial dins de l'Espai Europeu d'Ensenyament Superior (EEES) que ofereixen conjuntament la Universitat Pompeu Fabra, la Universitat Autònoma de Barcelona, la Universitat Politècnica de Catalunya i l'Institut del Teatre.\nEl nou curs del grau en Periodisme es posa en marxa amb la presència de Rosa Maria Calaf\nLa periodista Rosa Maria Calaf, presidenta del Centre Internacional de Premsa de Barcelona (CIPB), va pronunciar la lliçó inaugural "El mite dels mitjans lliures", que va obrir el curs 2010-2011 del grau en Periodisme de la Facultat de Comunicació. L'acte va tenir lloc el 13 d'octubre a l'auditori del campus de la Comunicació - Poblenou.\nJoaquín de Fuentes Bardají inaugura el curs 2010-2011 dels màsters en Ciències Jurídiques i Advocacia\nEl màster oficial en Ciències Jurídiques (quarta edició) i el màster propi en Advocacia (primera edició) van obrir el curs 2010-2011 amb un acte inaugural conjunt, que va tenir com a convidat Joaquín de Fuentes Bardají, advocat general de l'Estat, que va pronunciar la lliçó "El ejercicio de la profesión de abogado en el ámbito público". L'acte va tenir lloc el 15 d'octubre a la sala de graus Albert Calsamiglia.\nLa Facultat de Traducció i Interpretació comença el curs amb una xerrada de Jean Delisle\nJean Delisle, professor emèrit de la Facultat de Traducció i Interpretació de la Universitat d'Otawa (Canadà) va pronunciar la lliçó "Les traducteurs : artisans de l'histoire et des identités culturelles", que va obrir el curs 2010-2011 de la Facultat de Traducció i Interpretació de la UPF. L'acte va tenir lloc el 18 d'octubre a l'auditori del campus de la Comunicació - Poblenou.\nMiquel Caminal, director del Memorial Democràtic, obre el curs a la Facultat de Ciències Polítiques i Socials\n"El perquè de la memòria democràtica" és el títol de la lliçó amb la qual Miquel Caminal, director del Memorial Democràtic, va inaugurar el nou curs de la Facultat de Ciències Polítiques i Socials. L'acte, que va tenir lloc el 19 d'octubre, al migdia, a l'auditori del campus de la Ciutadella, va donar la benvinguda als alumnes del grau en Ciències Polítiques i de l'Administració, així com als estudiants de segon cicle que estan finalitzant les llicenciatures en Ciències Polítiques i de l'Administració i en Ciències del Treball.\nEl guionista Jorge Guerricaechevarría inaugura el curs 2010-2011 del grau en Comunicació Audiovisual\nEl 21 d'octubre, el guionista Jorge Guerricaechevarría va impartir la lliçó titulada "Reflexiones sobre el guión a partir de una clase de interpretación de Jean Renoir", amb la qual es va inaugurar el curs acadèmic 2010-2011 del grau en Comunicació Audiovisual a la Facultat de Comunicació. L'acte es va celebrar a l'auditori del campus de la Comunicació - Poblenou.\nEl professor Hans-Jürgen Puhle imparteix la conferència inaugural del màster en Història del Món\nL'historiador Hans-Jürgen Puhle, professor de Ciència Política a la Universitat de Frankfurt i antic col·laborador d'universitats tan prestigioses com les de Harvard, Oxford o Stanford, va pronunciar la lliçó inaugural del màster en Història del Món. La ponència, "Multiple Modernities: trayectorias diferentes de modernización en el mundo atlántico", la va impartir el 21 d'octubre a la sala de graus Albert Calsamiglia de l'edifici Roger de Llúria del campus de la Ciutadella.\nGemma Cernuda, fundadora de l'empresa Peix&Co, inaugura el curs de Publicitat i Relacions Públiques\n"La comunicació en femení" va ser el títol de la lliçó amb la qual Gemma Cernuda, fundadora de l'empresa Peix&Co, va inaugurar el curs del grau en Publicitat i Relacions Públiques de la Facultat de Comunicació. L'acte es va celebrar el 25 de novembre a l'auditori del campus de la Comunicació - Poblenou.\nObertura del curs acadèmic de la Barcelona School of Management\nLa Barcelona School of Management (BSM), la nova escola de negocis impulsada per la UPF i l'IDEC amb la voluntat de ser referència internacional en producció científica, transferència i formació dels nous directius del segle XXI, començarà el primer curs acadèmic amb l'acte oficial d'inauguració que se celebrarà el dijous 15 de setembre, a les 12.00 hores, a l'auditori de la BSM (edifici Balmes). La lliçó inaugural anirà a càrrec de l'arquitecta Benedetta Tagliabue, que parlarà de la seva concepció de l'arquitectura en base a tres eixos: innovació, internacionalitat i creativitat, valors que també identifiquen la visió de la BSM.


Guanyem vol que els vianants i les bicicletes recuperin espai públic - Guanyem Girona\nGuanyem vol que els vianants i les bicicletes recuperin espai públic\nBy guanyemgirona 20 d'Abril de 2020 No Comments\nVeu el procés gradual de desconfinament com “una oportunitat per potenciar una ciutat més segura i saludable”\nProposen pintar carrils bici provisionals, convertir carrers en zones per a vianants i estudiar que alguns d’aquests canvis siguin permanents\nGuanyem Girona ha proposat que durant el desconfinament progressiu de la població s’avanci “per potenciar una ciutat més segura i saludable i segura gràcies a la recuperació d’espai públic per part de vianants i bicicletes tenint en compte que caldrà de mantenir una distància de seguretat durant mesos.” La regidora Laia Pèlach ha assenyalat que la reducció de l’ús del vehicle privat i dels trajectes entre pobles i ciutats accentuarà els trajectes a peu i en vehicles no contaminants dins del propi municipi i ha apuntat que “per motius de salut caldrà adaptar la ciutat a aquesta nova realitat.” “Les nostres ciutats estan pensades per circular-hi en cotxe. Ara venen temps on anar a peu guanyarà importància i no podem seguir limitats per unes voreres que no permeten mantenir la distància de seguretat quan tindrem la calçada pràcticament sense utilitzar”, ha afegit la regidora.\nD’aquesta manera des de Guanyem Girona proposen que es talli l’accés als vehicles motoritzats a carrers de la ciutat o que es reconverteixin carrils de la calçada o d’aparcament en vies per a vianants i ciclistes. Pèlach veu “més necessàries que mai” aquestes mesures ara que s’iniciarà el desconfinament progressiu: “les properes setmanes moltes famílies podran començar a sortir amb les criatures i coincidiran en les mateixes franges horàries. S’han de trobar una ciutat on puguin circular amb comoditat i mantenint les distàncies de seguretat requerides i la pacificació de carrers és un mecanisme fàcil i econòmic d’aconseguir-ho.”\nPèlach també ha demanat que aquestes mesures s’estenguin a tots els barris de la ciutat i que no es limitin a “quatre carrers comercials del centre.” “Serà la nova realitat del nostre dia a dia i ens hi hem d’adaptar a nivell de ciutat”, ha reblat la regidora.\nPacificació a llarg termini\nD’altra banda, des de Guanyem Girona han reiterat que la recuperació de l’espai públic per part dels vianants i dels vehicles no contaminants és una de les seves prioritats a llarg termini. Així doncs, la formació municipalista ha insistit en la necessitat d’estudiar que els canvis aplicats en la mobilitat per la situació de pandèmia siguin permanents. “Una de les poques conseqüències positives d’aquesta crisi és que canviarem la nostra relació amb els espais comuns. Tenim una oportunitat de repensar cada plaça i carrer de manera que les generacions futures puguin gaudir plenament d’una ciutat més agradable i segura”, ha explicat Pèlach, que ha afegit que “la pacificació permanent de carrers és una mesura molt econòmica i que alhora té un major impacte en la salut i el medi ambient, especialment a una ciutat com Girona, que té una mida ideal per implementar aquestes millores.”\nPrevious PostGuanyem vol que es reactivi l’Oficina Municipal d’Escolarització per ajudar les famílies amb les preinscripcions escolars\nNext PostGuanyem demana a través d’una carta als delegats dels governs el desconfinament progressiu dels infants


Mesures Anticovid Barcelona Hotel - Hotel Gaudí al centre de Barcelona, a 100 metres de les Rambles\nL’hotel té el Segell d’ALLOTJAMENT SEGUR, emès per la Confederació Espanyola d’Hotels i Allotjaments Turístics (CEHAT) i Hostaleria d’Espanya. Aquest segell garanteix que s’apliquen les següents mesures:\n– protocols de neteja i desinfecció molt estrictes\n– ús de productes viricides homologats amb els quals prevenir el contagi\n– distància social\n– provisió de gel hidroalcohòlic en zones comunes\n– formació en prevenció a tots els empleats de l’hotel\nAddicionalment, el nostre hotel aplica les següents MESURES ADDICIONALS:\n– Comunicació per whatsapp: s’ha habilitat un número de telèfon accessible per whatsapp per a poder comunicar-se amb la Recepció sense necessitat de baixar a la Recepció.\n– Substitució de documents en paper a l’habitació per codis QR. Els clients podran accedir a tota la informació útil (menú de room-service, directori d’informació de l’hotel, etc) mitjançant els seus propis dispositius electrònics.\n– Instal·lació de màquines per a purificació d’aire en Recepció i Sala de Desdejunis, d’acció viricida, amb filtres de plasma i raigs utravioleta.\n– Tancament temporal del Gimnàs i de la Sala de Juntes.\n– Adequació d’aforament a la Sala de Desdejunis a les exigèncias vigents a cada moment per a garantir les distàncies de seguretat. Cal destacar la seva ubicació en zona molt ventilada amb amplis finestrals al carrer, i presència de purificador d’aire.\n– S’ofereix al client la possibilitat d’accedir a un servei d’assistència mèdica integral per al client internacional, amb visita del metge a l’hotel i hospital amb traductors. Aquest servei serà a càrrec del propi client, recomanant-se la contractació d’una assegurança de viatge que cobreixi despeses mèdiques.\n– Possibilitat de contractar servei de tests PCR i tests d’antígens a preus especials i amb sanitaris que es desplacin a l’hotel. Aquest servei cal contractar-ho amb una antelació mínima de 48 hores de la sortida del vol de retorn. Aquest és un servei extern del qual l’hotel no es fa responsable.\n– Es cobrarà l’import de l’estada a l’entrada, per a facilitar un Check-out més ràpid, preferentment amb targeta de crèdit contactless.\n– No es realitzarà la neteja de l’habitació ni cap manteniment en presència del client, excepte causa justificada.


4 COSTA ALGARVIANA EN VELER – Apartament\nTrobada amb el grup en l’estació de trens de Santa Justa (AVE) de Sevilla a les 17h. Arribada a la nostra agència local i xerrada sobre el programa a desenvolupar els propers dies. Allotjament en acollidors apartaments situats enfront d’un paratge natural, a escassos 10 km de Portugal.\nComencem la nostra aventura a la Costa de Carvoeiro (Lagoa) per a realitzar, segons l’organització European Best Destinations, el millor recorregut de senderisme d’Europa. Caminarem al llarg d’un impressionant penya-segat costaner tallat per set cursos d’aigua que van crear, amb el temps, petites valls banyades per l’Oceà Atlàntic. Observarem belles cales d’aigües color turquesa, coves, fars, arcs i grutes amagades entre la Platja de Val Centeanes i Alvandeira, en ple cor de l’Algarve. Al llarg del recorregut també podrem veure diferents espècies d’ocells sobrevolant les parets rocoses i una interessant vegetació endèmica.\nDia 03 | Parc Natural de Ria Formosa en Kayak\nDepenent de l’estat de les marees sortirem des dels pobles mariners de Cabanas o Santa Luzia per a navegar fins als peus del petit fort de Cacela Velha, petit poble de carrers empedrats i casetes blanques situada sobre un penyal, enfront de l’oceà. Abans de la sortida us donarem unes nocions bàsiques per al maneig dels caiacs, l’embarcació perfecta per a acostar-nos als ocells i plantes que habiten aquest racó de l’Algarve. Una travessia tranquil·la al llarg d’un estret canal d’aigua que separa l’illa del continent. D’un costat les dunes i la mar, i de l’altre un sistema rural antic compost per petits poblets blancs i antigues cases de cultiu. Per a acabar, gaudirem d’un bany en una solitària platja de sorra blanca i fina. No es necessita experiència prèvia, però és imprescindible saber nedar.\nDia 04 | Costa Algarviana en Veler\nIniciem la jornada d’avui navegant d’una forma tranquil·la i segura per la costa, escoltant només el rumor de la mar i el vent sobre les veles. Ens endinsem en el “gran blau” per a descobrir, al costat del nostre patró, tots els secrets sobre la navegació a vela. Un agradable recorregut per la Costa Aquest de l’Algarve fins a Praia Verde, una mar de dunes i pinedes. Després d’un bany amb aperitiu per a reprendre forces, posarem rumb de tornada amb els vents favorables de ponent i, acompanyats amb sort, d’ocells marins i dofins solcant les ones.\nAvui creuem a Portugal d’una altra forma, “volant” sobre el riu Guadiana en una espectacular tirolina, la primera transfronterera del món. Abans realitzarem un recorregut a peu per la mateixa ribera del riu, entre canyars i verds pujols esquitxats d’alzines i ullastres, fins a Alcoutim, un poblet de cases emblanquinades situat sobre una lloma en la qual descansa un antic castell. Acabarem la jornada amb un bon capbussó en una curiosa platja fluvial, un petit oasi situat en la ribera del riu Cadavais.\nDia 06 | Illa de Culatra – Ilha do Farol\nAvui passarem el dia gaudint d’aquesta meravellosa Reserva Natural, una de les més importants del país.\nA primera hora del matí ens desplaçarem fins al pintoresc poble de Olhao, famós pel seu mercat a l’aire lliure, on embarcarem en un vaixell que ens portarà fins a Ilha do Farol, un agradable passeig entre aiguamolls i arenals plens de mariscadors i barques de pesca artesanal. Caminarem per un llarg braç de sorra blanca i fina entre dunes i petits assentaments de pescadors que ens traslladen a altres èpoques. Acabem la ruta amb un bon bany i un ric guisat mariner per a menjar. Tornada per la tarda.\nMatí lliure i trasllat a Sevilla (estació d’AVE) per a arribar a les 17h. Fi dels nostres serveis.\nPreu Base per persona 685 €\nSuplement Sortides 18, 25 Juliol / 1, 8, 15, 22 Agost 100 €\nSupl. Habitació Individual 100 €\nTotes les activitats detallades al programa (P.N. Ria Formosa, ferri Isla de Culatra, ruta en kayak, navegació en veler amb Patró i aperitiu, senderisme guiat, tirolina a Alcoutim, etc).


26 HPO a Es Mercadal | habitatge col·lectiu 1 / collective housing / vivienda colectiva / logement colectif/ habitaçâo coletiva\n← ‘Les Galbes’, Dunkerque, ANMA\nTransiciones: del espacio público al privado, un mundo →\n26 HABITATGES DE PROTECCIÓ OFICIAL a Es Mercadal, Menorca, 2011\nJaime J. Ferrer Forés, arquitecte\nClara Aresté Florensa\nEs Mercadal és un municipi de Menorca de 5425 habitants. Té un teixit urbà format per carrers estrets i patis petits.\nEl projecte fa que, a escala urbana, el teixit sigui continu. L’estratègia es basa en l’optimització de la superfície de la parcel·la. De manera que l’edificació és compacta, tant en planta com en secció -té només dues plantes d’altura-. Per poder arribar a complir aquests requeriments, s’utilitzen unes crugies tranversals als carrers que limiten la parcel·la i es creen un seguit de patis que uneixen, i alhora separen, els habitatges.\nAquests patis presenten els següents avantatges: la millora acústica del conjunt, ja que l’edifici es troba just al costat de la Via de Ronda, una de les principals de la població, de manera que s’evita el soroll del trànsit; control climàtic, ja que s’afavoreix la ventilació creuada de tots els habitatges; control lumínic i garantia de la privacitat dels habitatges, ja que no es veuen entre ells i a més, queden ocults a la resta de la població.\nEl sistema d’accessos és també molt senzill i clar, es tracta d’utilitzar dos corredors principals de 2,5 m d’amplada els quals permeten no ser passadissos foscos. A més, a aquests corredors hi trobem obertures a doble altura que permeten una il·luminació i ventilació d’aquests òptimes.\nLes tipologies dels habitatges són molt semblants, de manera que s’aconsegueix una senzillesa constructiva gran i una seriació i repetició dels elements utilitzats. Ens trobem amb habitatges de 90 i 80 m2 de 3 i 2 habitacions respectivament. La base d’aquesta tipologia en forma d’H fa que l’accés a l’habitatge es faci per un corredor que circula pel costat del pati. El nucli de la planta passa a ser el bany que fa de separador de zona de dia i zona de nit, ambdues zones unides i separades pel pati.\nEns quedaria el dubte, però, de saber si el fet d’estar tant d’esquenes a la població és un plus o un punt negatiu pel projecte a l’hora d’habitar-lo. Seria interessant poder parlar amb els inquilins d’aquests habitatges i descobrir si els avantatges de viure bolcats a l’interior són més que no el fet d’estar aïllats de l’emplaçament que els envolta.\nD’altra banda, estaria bé poder comprovar la resolució del fet de tenir dos habitatges diferents que donen front a un mateix pati i saber quins sistemes s’utilitzen per aconseguir garantir la privacitat de l’habitatge, les obertures, l’aliniació de línies visuals…\nEnllaç | Aquesta entrada s'ha publicat en arquitectura, habitatge i etiquetada amb alta densitat, cases pati, edificis amb pati, Habitatge col·lectiu, mat-building, ocupació, patis, Social. Afegiu a les adreces d'interès l'enllaç permanent.


Dígits . Potències de 10 | Curriki\nDígits . Potències de 10\n"Dígits" fa, en aquest capítol, un viatge a través de les mesures conegudes, les més grans i les més petites. Així, es mesura l'espai estel·lar i l'espai subatòmic. El viatge comença a un metre de terra: 10 elevat a zero metres. Tot seguit, la imatge s'allunya. A uns quants metres d'altura es veuen els terrats de les cases. A 100 metres es distingeixen els perfils dels carrers i, més a munt, la ciutat sencera. A 10 quilòmetres, els detalls de l'acció humana s'esvaeixen. A 100 quilòmetres es veu un tros del país i, des de més amunt, el continent. A l'altura dels satèl·lits es veu la Terra, i a un milió de quilòmetres, la Terra i la Lluna. El viatge continua a 150 milions de quilòmetres: la distància entre la Terra i el Sol. Des de més lluny, s'aprecia l'òrbita de Jupiter i la de Plutó. Després, el sistema solar s'esvaeix i es veu el núvol d'Oort, un halo de roques i gel d'on provenen els cometes. A 10 anys llum de la Terra hi ha les estrelles més pròximes, com Sírius. A 100 anys llum han arribat les emissions radiofòniques terràqüies. A 1.000 anys llum es troben les estrelles de la constel·lació d'Orió. A 100.000 anys llum es veu completa la Via Làctia. A cent milions d'any llum hi ha immensos agregats de galàxies. Tot seguit s'inicia un viatge a l'inrevés, cap a les profunditats de la matèria. A 10 centímetres es pot veure una flor i una abella. A un mil·límetre s'aprecia la figura de l'ull de l'abella i, més a prop, un gra de pol·len, una cèl·lula i el seu nucli. A un micròmetre es veu un virus i, més a prop, l'estructura del codi genètic, l'ADN. A un nanòmetre s'aprecia el núvol d'electrons d'un àtom de carboni. A un picòmetre es distingeix el nucli de l'àtom. A un femtòmetre es contempla l'interior d'un protó. El viatge finalitza en el món dels quarks. Més enllà, no se sap si hi ha alguna cosa tangible.\nEUN,LOM,LRE4,hdl:10494/36371,work-cmr-id:36371,MERLI:merli/2457,ilox,learning resource exchange,LRE metadata application profile,LRE


Repressió policial a les JERC BCN davant el consolat americà\nMinuts després de les cinc de la tarda, i en motiu del dia Internacional de Solidaritat amb Palestina, diversos activistes de les Joventuts d’Esquerra Republicana de Catalunya (JERC) a la ciutat de Barcelona han desplegat una pancarta a la porta del consolat americà on es podia llegir “Llibertat pels pobles, llibertat per Palestina”. Instants després de començar la protesta, pacífica i a la via pública, dos agents de la “Policía Nacional” han obligat als joves republicans a plegar i a entregar-los la pancarta. Amb una actitud nerviosa han demanat la documentació a tots els activistes alhora que els han retingut a l’entrada del pàrquing durant més de 40 minuts. Gerard Coca, Portaveu de les JERC – Barcelona, ha manifestat que “aquest tipus d’actituds atempten contra la llibertat d’expressió” alhora que ha assegurat que “res no aturarà ni farà variar el nostre treball”. Coca ha aprofitat l’ocasió per recriminar “la política intransigent que està duent el govern nord-americà”, als quals els ha demanat que “treballin per la pau i no obstaculitzin les resolucions de l’ONU”Mes info: jerc.cat/barcelona\nURL CURTA: https://joventrepublica.cat/url/115716


En molts moments ens trobem que no sabem actuar davant de diferents situacions o comportaments dels nostres fills i filles. En alguna ocasió necessitem l'ajuda d'algun expert que ens faci un cop de mà o que vegi la situació des d'un punt de vista diferent, fora del nostre entorn més proper.\nÉs habitual en les entrevistes que tenim amb vosaltres que ens demaneu ajuda i consell per l'educació dels infants, però... no tenim la "vareta màgica"!\nEl que sí tenim són ganes d'ajudar-vos i des de l'escola hem pensat en crear un apartat al nostre Blog que anomenarem REBOST. Aquí podreu trobar articles, enllaços, vídeos... relacionats amb l'educació dels infants (etapes evolutives, comportaments, situacions familiars...). Temes dels que us hem sentit parlar a vosaltres en ocasions.\nEsperem que us sigui d'utilitat i, per descomptat, estem oberts a tot tipus de suggerències.\n"L'autoestima és clau per a la intel·ligència del teu fill"\nEn aquest vídeo el doctor Mario Alonso Puig (referent internacional en el desenvolupament de l'ésser humà a través de la intel·ligència, la motivació i el lideratge) parla de les intel.ligències múltiples. Explica que hi ha un bon percentatge de persones que han tingut èxit a la vida i que no poden atribuir aquest èxit al test de coeficient intel·lectual.\nÉs autor de llibres d'èxit com "Madera de líder", "Vivir es un asunto urgente" y "Reinventarse: tu segunda oportunidad".\nPublicat per M. del Mar Calabria a 12:00 Cap comentari:\nFAROS: Portal de salut per a les famílies\nFaros és la plataforma digital de la promoció de la salut i el benestar infantil de l'Hospital Sant Joan de Déu de Barcelona.\nSi cliqueu a l'imatge,trobareu l'enllaç per accedir-hi. Entre d'altres trobareu molts consells de salut per als vostres fills.\nAprofitem aquesta vegada per accedir directament a una informació referent al que s'anomena "Les 7 C per fomentar l'optimisme en el teu fill".\nMATERIALS PER TREBALLAR LES EMOCIONS\nDesprés de l'interès que molts de vosaltres heu mostrat en les entrevistes per tot el tema de treballar les emocions, hem pensat oferir-vos un petit recull de materials que hem considerat que poden ser interessants. D'aquest recull podeu consultar, fer servir, adaptar a les vostres necessitats.\nAprendre a gestionar les nostres emocions en ajuda a créixer com a persones, per això és tant important el treball de cadascuna i de totes les emocions.\nEntre d'altres recursos, a continuació us presenten un llibre de l'autora Anna Llenas per identificar i posar color a cada emoció. Si cliqueu a la fotografia accedireu directament a les dades d'aquest llibre.\nSi el que voleu és un diccionari de 42 emocions per reconèixer els diferents estats emocionals amb material i activitats i fins i tot, si us animeu a construir un emocionòmetre amb els vostres fills podeu consultar els següents materials:\nEmocionòmetre de l'inspector Drilo\nSi el que voleu és un llibre que ajudi als nens a acceptar la responsabilitat de la seva pròpia vida i els animi a participar activament en el seu projecte de vida, potser us interessa:\nManual per a somiar (recomanat per a nens i nenes entre 6 i 12 anys)\nSi voleu recursos per muntar a casa un racó amb materials fàcils d'aconseguir i treballar la calma, pau, tranquil·litat...podeu accedir als següents enllaços:\nConte de la tortuga (per treballar l'autocontrol i la impulsivitat)\nSi el que busqueu són manualitats que fomentin i potenciïn la cura del medi ambient i el reciclatge cliqueu al següent enllaç:\nManualitats per a nens i nenes\nSi voleu una reflexió d'una educació per a la vida des del coneixement del nostre interior i unes pautes educatives per tal d'afavorir un bon desenvolupament psicoemocional dels vostres fills, us recomanem :\nDisciplina positiva per a famílies\nReforços positius per reconduir de forma sana determinades conductes inapropiades dels vostres fills\nResponsabilitat de tasques domèstiques per part dels infants\nCom podem afavorir l'autoestima quan ens adrecem als nostres fills o alumnes? No oblidem que les paraules que fem servir per comunicar-nos amb els nostres infants són un pilar fonamental per construir la seva identitat emocional i social.\nEsperem que tot aquest material us sigui tan pràctic i útil com està resultant també per a nosaltres a l'aula amb els nostres alumnes.\nPublicat per M. del Mar Calabria a 2:02 Cap comentari:\nEtiquetes de comentaris: emocions, família, materials\n"ESE NIÑO QUE PEGA"\nPoques són les aules en les que no hi ha un nen que molesta. Que fàcil és queixar-se d’ell sense saber o intentar comprendre quin és l’origen d’aquesta conducta. Intentem posar-nos per un moment en la pell dels pares d’aquest nen (si és que en té).\nFa poc vaig trobar la traducció al castellà d’una carta d’Amy Murray, la directora d’Educació Infantil en la Calgary French & International School en Canadà. De seguida i com a mestre em va tocar molt la fibra i he pensat en compartir-la. Espero que canviem una mica la visió i que no jutgem ningú sense conèixer totes les dades.\nESE NIÑO QUE PEGA. Original de Amy Murray.\nPublicat per Joan Porras a 11:12 3 comentaris:\nEtiquetes de comentaris: agressivitat, Amy_Murray, carta, conflicte, diversitat, integració\nEls primers dies d'escola poden ser durs pels nens i nenes que comencen P3, però potser ho és més pels pares que marxen i deixen el seu fill plorant.\nAquí us deixo l'enllaç a un article de Ramon Almirall a La Vanguardia que us ajudarà a treure l'angoixa i us donarà consells interessants de com actuar de manera correcte.\nPublicat per Joan Porras a 15:06 Cap comentari:\nEtiquetes de comentaris: Adaptació, Article, Ramon Almirall\nPortem ja una setmana de curs i haureu vist el comportament dels vostres fills i filles davant del fet de començar l'escola. Us deixem un enllaç a la revista "Viure en família" que parla de l'adaptació. En concret l'article es titula Adaptació a l'escola bressol, però també parla d'infants de 3, 4 i 5 anys. De fet hi ha alumnes que no han anat a l'escola bressol i el passat dilluns va ser el seu primer dia d'escola.\n(Clica a sobre de la imatge)\nEtiquetes de comentaris: Adaptació, Article, Viure_en_família\nEDUCAR AMB EL SENTIT COMÚ\nEducar als fills amb el sentit comú és un dels pilars de l'educació dels fills/es: evitar la sobreprotecció, acceptar frustracions, drets però també obligacions, donar més importància al camí que no pas als resultats....A continuació us posem dos vídeos del psicòleg i pedagog Javier Urra que pensem que són interessants i ens fan reflexionar del nostre dia a dia.\nEtiquetes de comentaris: Educació, frustració, Javier Urra, sentit comú, Sobreprotecció\nM. Luisa Ferrerós


Com demostreu que la diferència entre un nombre senar i un nombre enter parell és parell?\nProvem-ho per contradicció, és a dir, suposem que la diferència entre un nombre senar i un nombre senar és parell. Suposem un nombre senar de la forma 2m + 1, on m> 0. Ara prenguem un altre nombre enter 2n, n> 0. També suposem que l’enter parell és inferior a l’enter senar en qüestió. Així que 2m + 1 - 2n = 2k (diguem-ne). Resoldre l'eqn a LHS dóna:\n2 (mn) + 1 = 2k. Ara el valor del LHS és net del formulari 2a + 1, on a = m - n, per tant LHS és un nombre senar mentre que RHS és un nombre parell. Així doncs, la nostra hipòtesi original és errònia. Així, es demostra que la diferència entre un nombre senar i un nombre parell és sempre imparell.\nAgafeu un nombre enter a i un nombre senar b.\nPodeu escriure a com a 2x, on x és un nombre enter, i b com a 2y, on y no és un nombre enter (per definició de parell).\nVolem demostrar que el 2x-2y és estrany.\nContinua per contradicció:\nSuposem que el 2x-2y és parell.\n=> 2 (xy) = c, un nombre enter parell\n=> xy = c / 2, un nombre enter.\n=> y és un nombre enter\n=> s'ha trobat una contradicció\nPodem expressar el nombre sencer com\ni igual que\nsón nombres enters. Aleshores, la diferència és\n. Com que la diferència no és divisible per 2, és estrany.\nAlternativament, podem utilitzar aritmètica modular per demostrar-ho. Sigui el nombre sencer\ni el nombre enter uniforme\n. Per tant,\n. Com que la diferència és congruent a 1 mod 2, és estrany.\nQuina diferència hi ha entre la responsabilitat i el deure?Quina diferència hi ha entre els estatuts socials i la constitució corporativa?Quina diferència hi ha entre la declaració jurada i la breu?Quina diferència hi ha entre l’asímptota i la diferenciació?Quina diferència hi ha entre supòsit i postulat?Quina diferència hi ha entre hidràulica i pneumàtica en aplicacions fora de caixa?Quina diferència hi ha entre l’assassinat al segon grau i la matança en el segon grau? Per a cadascun d’ells, quant de temps segueixen les frases?


L’Ajuntament i la plataforma de millores dels horaris de l’autobús acorden promocionar les noves freqüències per demostrar la viabilitat – Ajuntament d'Inca\nL’Ajuntament i la plataforma de millores dels horaris de l’autobús acorden promocionar les noves freqüències per demostrar la viabilitat\nDesprés de l’anunci per part de la Conselleria de Mobilitat de la posada en marxa d’horaris especials al matí pels treballadors de la planta hotelera del nord de Mallorca, l’Ajuntament i la plataforma d’usuaris d’Inca, s’ha reunit per posar-ho tot en comú. D’aquesta trobada s’ha mostrat la satisfacció per ambdues parts i s’ha acordat fer una campanya informativa tant de les noves freqüències com de les tarifes més adequades pels treballadors. “Si bé estam molt satisfets per la celeritat i el compromís de l’Ajuntament d’Inca, veiem necessari que les empreses concessionàries vegin rendible aquests horaris, no tan sols pel que queda de temporada sinó que en donin continuïtat”, ha expressat Rafel Martorell, portaveu de la plataforma. A més, s’ha demanat la implicació dels empresaris amb establiments hotelers a la zona afectada.\nPer part de l’Ajuntament, el Batle, Virgilio Moreno, ha subratllat la importància que el transport públic estigui al servei de les necessitats del ciutadà. En aquest sentit, s’ha coincidit per ambdues parts que l’estudi de resultats al que es va comprometre la Conselleria de Mobilitat pot no donar resultats concloents, donat que la temporada està avançada. Es pensa que un mostreig de maig a octubre pot donar unes dades més fidedignes, donat que ara mateix els treballadors ja han cercat transports alternatius.\nAixí mateix, el Consistori ha anunciat que la pròxima setmana una oficina mòbil del Consorci de Transports de Mallorca acudirà dos dies en horari de 17 a 20 hores per tal de poder expedir targetes TIB i targetes T40. Aquesta modalitat de pagament, segons els estudis del Consorci, és la que té un preu més competitiu pels treballadors de la zona nord. “La mesura per la setmana que ve és de caràcter transitori, donat que ben aviat es disposarà d’una oficina permanent a l’antic magatzem de l’estació del tren”, ha explicat Moreno. Els assistents a la reunió han coincidit que s’ha de trobar un sistema de transport públic que sigui sostenible per tots els actors que hi intervenen.


El Raval potenciarà el seu reclam cultural | Ciutat Vella\nEl Raval potenciarà el seu reclam cultural\n01/08/2013 - 13:00 h\nLa mesura de govern presentada en el decurs del plenari d'aquest mes de juliol sobre el projecte Raval Cultural , vol donar a conèixer la vessant cultural d'aquest barri.\nAl Plenari també s’ha acordat la denominació de placeta de Vicenç Albert Ballester a l’espai situat entre el carrer del Comerç, el passeig de Lluís Companys i el Jutjat de Guàrdia.\nMillorar el reclam cultural del Raval per atreure un perfil de públic interessat en la cultura i que aquesta millora repercuteixi en els veïns i veïnes del barri. Aquest és l’objectiu que persegueix la mesura de govern Raval Cultural, presentada al Plenari del Districte d’aquest mes de juliol.\nDurant el Plenari també s’ha acordat donar la denominació de placeta de Vicenç Albert Ballester a l’espai situat entre el carrer del Comerç, el passeig de Lluís Companys i l’edifici del Jutjat de Guàrdia. Ballester va ser un destacat activista catalanista, va presidir Unió Catalanista i és considerat el dissenyador de la bandera estelada.\nD’altra banda, també s’han aprovat conjuntament les proposicions del PP i del PSC per tal que la nova ordenança per a pintors i dibuixants de la Rambla contempli la convalidació automàtica de la prova que van passar per obtenir la llicència; i s’ha aprovat per unanimitat la proposició d’UpB d’instar el Govern a presentar al Consell Plenari un informe sobre el nombre de locals comercials afectats per la fi de la moratòria de la LAU.\nAixí mateix, ha tirat endavant, amb l’abstenció de PP i CiU, la proposició d’ICV-EUiA de traslladar al Parlament de Catalunya la necessitat d’aprovar una llei específica contra l’homofòbia i la transfòbia per defensar-ne els drets i assegurar la igualtat social.\nD’altra banda, l’informe de la regidora fa balanç de les darreres actuacions dutes a terme al districte i recull la inauguració del parc de la Barceloneta després d’un procés participatiu, la urbanització del carrer del Judici, l’obertura del Casal Infantil Barceloneta, les inauguracions del local cedit a l’AV del Gòtic i del centre solidari per a la gent gran del Casc Antic, el bon desenvolupament de les obres del Museu del Born i entorns i la finalització de les obres de l’Escola Mediterrània.\nEl document també destaca l’atorgament de gairebé 900.000 euros en ajudes a les entitats del districte, la posada en marxa del Pla de civisme (des de l’inici de l’estiu ha desplegat onze agents cívics) i l’inici del programa “Temps per a tu”, que fomenta la conciliació de la vida familiar i laboral.


Ja s'ha acabat de perforar el túnel que ha de portar el tren a la T-1 de l'Aeroport de Barcelona. Aquest dimecres, la tuneladora ha tirat a terra l'úl\ntim mur. Durant vuit mesos la tuneladora ha excavat un túnel de tres quilòmetres i mig des del Prat de Llobregat. Ara es licitarà la construcció de les estacions -n'hi haurà també a la T-2-, la col·locació de vies, la catenària i la senyalització. El tren llançadora unirà Sants i la T-1 en 19 minuts el 2021.\nVídeo gravat a dins l'escola Juncadella de Sant Joan de Vilatorrada que s'ha visualitzat aquest dilluns al jutjat de Manresa, que investiga les càrreg\nues policials que hi va haver l'1 d'octubre en aquest i altres quatre punts de votació al Bages. En les declaracions, els guàrdies civils que van participar en el desplegament policial a Callús i a Sant Joan de Vilatorrada han afirmat que no sabien que havien de redactar un atestat policial, de manera que ho van fer a posteriori.\nUn arenyenc grava com una desena de persones treuen estelades penjades en els plataners de la riera d'Arenys i també cartells com el de "Llibertat pre\nsos polítics". En un moment del vídeo s'encaren a la persona que els està gravant i li diuen: "¿Sabes que esto es acoso?". Els Mossos d'Esquadra els van identificar poc després a la plaça de l'Església.\nEl "Catalunya migdia", de Catalunya Ràdio, ho té tot a punt per a Sant Jordi 2017. Tot i que en el fons l'Empar us voldria recomanar els seus llibres,\nsap que no pot fer-ho i fa dies que treballa en una llista més altruista. Si us agraden les novel·les policíaques, segur que les propostes literàries de l'Òscar us interessen.\nA l'Empar no li agraden gaire els boicots, però per evitar futures segregacions discriminadores, ha apuntat a la seva guia aquest local lleidatà que h\na vetat l'entrada a un grup de nois amb síndrome de Down durant dos caps de setmana.


Secció Excursionista Reus Deportiu: de gener 2019\nEl tram del riu Gaià que transcorre pel terme de Pontils (Conca de Barberà) va ser l’indret escollit per la Secció per fer la segona excursió del trimestre. Concretament va ser una ruta circular de 8kms, amb sortida i arribada a Pontils, i que ens va portar fins al Castell de Sta. Perpètua de Gaià.\nEl grup d’excursionistes vam sortir de Pontils tot seguint el GR-7, direcció Vallespinosa fins a les restes del Mas de Ricreu. Allí vam deixar el GR per seguir, de baixada, la pista que voreja la rasa de Ricreu, fins arribar al riu Gaià, sota mateix del cingle del Castell de Sta. Perpètua de Gaià (s. X). Des d’allí vam enfilar el camí que porta a les restes del castell, d’on en destaca la torre triangular, i les restes de l’església barroca de Sta. Maria (s. XIX) que va substituir l’església romànica datada del 1172.\nUn cop vam poder visitar les restes d’aquests edificis, gaudir de les vistes que ens oferia aquest lloc privilegiat, i fer la foto de grup de rigor, vam desfer el camí fins tornar a trobar el riu Gaià. Ara tocava anar remuntant el riu fins arribar al poble de Pontils.\nDe seguida que vam començar a caminar pel costat del riu vam trobar-nos amb la bauma de l’hort del Soler, un racó ben bonic i tranquil. Més endavant ens va tocar passar el riu amb l’ajut de pedres i branques, ja que la passera estava trencada per alguna riuada. Així vam arribar fins a la reclosa del Molí del Soler, una resclosa semicircular del riu Gaià, de grans dimensions, que alimentava els horts i molins situats més avall.\nJa enfilàvem el tram final de l’excursió quan tornava, una altra vegada, creuar el riu Gaià. També aquí, la passera destinada a facilitar el pas estava desplaçada per alguna avinguda d’aigua així que no va tocar altre remei que descalçar-nos, arromangar-nos els pantalons fins més amunt dels genolls i creuar el riu. Tot i la freda temperatura de l’aigua, també vam passar una bona estona superant aquest contratemps.\nA l’altra riba ens esperaven les restes del Molí del Jonquer. Un antic molí fariner del qual poc més en queda que les quatre parets. Des d’aquí ja només ens quedava poc més mig quilòmetre per arribar a Pontils, on vam donar per acabada l’excursió dinant a l’àrea de lleure del mateix poble.\nFotografies Josep Andreu i fotografia de grup Cesc Escoda\nEtiquetes de comentaris: Conca de Barberà, Excursions\nEl passat 24 de desembre Canal Reus va emetre una noticia sobre l'exposició fotogràfica Capturant Instants que cada any realitzem a la Secció.\nAquí us deixem el text de la noticia i les imatges que van emetre.\nLa secció Excursionista del Reus Deportiu mostra les seves fites\nL'exposició fotogràfica es pot veure al vestíbul de l'entitat fins al proper 30 de gener.\nFins al proper 30 de gener es pot visitar l'exposició de la secció excursionista del Reus Deportiu a les mateixes instal·lacions del club.\nLa col·lecció és un recull fotogràfic fet pels mateixos membres del col·lectiu que mostra algunes de les tasques i sortides que organitzen.\nEtiquetes de comentaris: Canal Reus, Capturant Instants, Exposicó fotogràfica, Notícies\nTot i ser una secció excursionista de tant en tant deixem les botes a casa i realitzem sortides socials per poder gaudir d'esdeveniments interessants que es fan aprop de la nostra zona, aquest cop, i per segon any consecutiu, el diumenge 20 de gener es va anar a Vila-seca per a veure les tradicionals curses de cavalls del Cós de Sant Antoni, que es realitzen durant la festa major d'hivern del poble.\nFotografies Héctor Estrada\nEtiquetes de comentaris: curses de cavalls, Social, vila-seca\nPublicat per Secció Excursionista Reus Deportiu a 21:44 Cap comentari:\nPublicat per Secció Excursionista Reus Deportiu a 21:37 Cap comentari:


De la memòria a la vergonya |\n« La rutina de l’estiu\nLlegim… escoltem? »\nDe la memòria a la vergonya\n16 Agost 2016 per sarramostre\nAquests dies estem per Berlín per gaudir de la ciutat però també toca veure com es posa en valor la memòria històrica d’Alemanya. A l’entrada de l’apartament, situat al barri de Charlottenburg, trobem una petita placa daurada amb unes dades: “Hier wohnte MAX SAMUEL JG. 1877 Gedemütigt / Entrechtet Flucht in den tod 4.8. 1940”, és a dir “Aquí va viure Max Samuel. Any de naixement 1877. Humiliat i Privat dels seu drets. Mort en fugida el 4.8.1940”. A les cases de la vora n’hi ha més… i en vas trobant arreu de la metròpoli. Sense cap mena de dubte és una manera de fer ben present una realitat passada, segur que a casa nostra tindríem una batalla campal per posar-ne alguna. Tampoc es veuen noms de carrer d’herois nazis, ni se’ls passa pel cap! Arreu trobes referències al mur i a les dictadures que van patir els berlinesos (els de l’est, per partida doble). Al centre trobem el Memorial als jueus d’Europa assassinats, un espai soterrat que t’explica les vivències dels jueus en el món nazi, et descol·loca la intensitat informativa i simbòlica. Al final del trajecte hi ha un mapa d’Europa on s’hi indiquen els llocs de memòria i, sorprenentment, l’Estat Espanyol és l’únic que no hi té res: la vergonya puja un grau.\nAl Museu d’Història d’Alemanya t’adones que el tema s’hi tracta però sense massa imatges, com de puntetes. No massa lluny del centre trobem un dels camps d’extermini més famosos, el de Sachesenhausen, i allí tornem a tenir un escenari únic però la informació és poc impactant, molt neutra i amb text sobreabundant però no hi trobem imatges de la brutalitat i la visita a la infermeria, lloc dels assajos més inhumans, l’asèpsia és la nota dominant. Sembla que el tema es toqui de passada, una cosa ja dita, i contrasta amb una ciutat en efervescència constructiva d’edificis de referència que vol, sense cap mena de matís, deixar de ser una semicapital per esdevenir la capital indubtable d’Europa.\nA casa nostra el debat de la (des)memòria mai ha tingut un moment àlgid, només en els governs catalanistes d’esquerres es va poder fer alguna cosa més enllà de la inòpia dels 23 anys anteriors de democràcia. Qualsevol pas enrere és, per tant, decebedor i vergonyant. Veure com la memòria real i simbòlica de la Segona República i/o de la Mancomunitat cau en un oblit espantós, que s’afegeix a l’anorreament dels 40 anys de franquisme, no ajuda aquells que volem una recuperació del que va passar perquè no es torni a repetir. Reposar símbols de règims democràtics pot ser de gran ajuda alhora que netejar els del règim feixista seria un detall que no sembla que tothom tingui clar. Ni que costi de creure, per a molts un règim democràtic és equivalent a un de dictatorial: un totum revolutum que beneficia els que no volen que es faci res; que ja els va bé que es vegin els vestigis franquistes, per entendre’ns!\nA les Borges tenim el debat sobre els noms de carrers. La nova informació que apareix del general Güell sembla que no deixa lloc a dubte del seu paper en l’alçament feixista i la repressió posterior… obviar aquest debat ens pot tornar, un cop recuperada la memòria, a un pou fosc on només la vergonya ens pot fer salvar la dignitat.


La gavina corsa i la gran competència per sobreviure Món planeta\nper Cristina Recasens dissabte, 23 de maig 2020 - 08:27h\nAquesta època, la primavera, és l'època de cria de moltes especies d’aus. Una d'elles és la gavina corsa (Larus audouinii), un ocell que s’ha vist sotmès a una gran pressió durant molts anys. Un dels causants d'aquesta situació és una altra au: el gavià argentat (Larus michahellis). Aquesta espècie, que és una bona competidora, cria a la mateixa època que la gavina corsa i s'ha convertit en allò que anomenem una plaga, fins al punt que molts ajuntaments han posat en marxa campanyes de retirada de nius a causa dels molts problemes que porta.\nLa competència entre aquestes dues espècies no és només pels rebutjos de la indústria de la pesca, que els serveixen d'aliment, sinó també pels llocs de nidificació, ja que busquen el mateix tipus d'espai. Per si tot això fos poc, el gavià argentat depreda els polls i els adults de gavina corsa. Per tot plegat, als anys seixanta la gavina corsa era una de les espècies més amenaçades de tot el món, amb una població total d'unes 1.000 parelles. Tot i que actualment aquest número s'ha multiplicat i el total d'exemplars arriba aproximadament a 20.000, es continua considerant una espècie escassa. El seu futur a més, és incert, a causa de l'esgotament dels peixos a moltes zones del Mediterrani. Aquesta petita gavina, a més, encara té altres depredadors terrestres, com ara les guineus, els gats i els gossos, que també poden afectar negativament les colònies.\nNiu amb tres ous al dic de l'Est al Port de Barcelona. | Ricard Gutiérrez, XRFM.\nUn altre dels problemes contra el que han de lluitar és l'accés dels humans a les seves zones de cria. Per a fer front a aquesta situació i a la resta de problemes que amenacen la gavina corsa, al País Valencià i a Catalunya es van crear plans de conservació orientats a millorar el seu estat a casa nostra, que recullen informació i mesures per a la seva recuperació. A més d'això, al territori espanyol hi ha tres projectes LIFE de la Comissió Europea, que inclouen els deltes de l'Ebre i del Llobregat, indrets aquests ocells poden nidificar. El pla de la gavina corsa ha permès conèixer millor la població reproductora, un coneixement necessari per a poder fer una gestió correcta i permetre que la població es consolidi. També ha permès avaluar les fonts d’aliment de la gavina corsa, molt important per a l'èxit de la seva reproducció. Aquest pla ha permès conèixer tots aquests problemes i crear campanyes de gestió del gavià argentat, promoure la creació de nous nuclis de cria al delta de l’Ebre i buscar altres zones protegides com el delta de Llobregat i intentar crear consciència entre la població local, amb la senyalització adient de les zones protegides.\nUn estudi sobre la cloroquina i l'hidroxicloroquina demostra que augmenten el risc de mort\nL'UPC i i l'hospital Trias i Pujol calculen que hi ha 124.300 casos actius de COVID-19 a l'Estat


La nit de la iguana – Cinema africà: film de Mali\nmarç 15, 2019 9:30 pm - 11:30 pm\n« Dansa de l’Àfrica Occidental\nLa relació amb les altres persones des de la protecció i la seguretat (2a sessió) »\nLA NIT DE LA IGUANA (2n cicle)\nCicle de cinema d’autosuggestió i per combatre la indiferència\nCada tercer divendres de mes cita obligada a l’ateneu per gaudir de cinema de qualitat amb la Nit de la Iguana. Aquest segon cicle serà sobre: Cinema africà!\nCicle de cinema africà\nUna certa mirada del cinema africà\nVeure cinema africà ens ajuda a entendre millor el seu pensament, la seva mirada cinematogràfica i saber que volen mostrar al mon. A partir de tres grans produccions africanes, premiades en els millors festivals internacionals, La nit de la Iguana proposa fer una introducció a aquest tipus de cinema, gaudir-lo, arribar a l’empatia amb un continent que té moltes coses a dir-nos.\n15 Març – Film de Mali\nCurs Ioga – Juliol\nL’Ateneu es mou! Aquest juliol llancem tres cursos per moure el cos! CURS D’ESTIU DE IOGA JULIOL Després del confinament és necessari més que mai tornar a cuidar-nos i crear espais de trobada, salut i desenvolupament personal . Amb la pràctica del ioga ens movem amb atenció a través de les postures per desenvolupar formes\nDansa aèria Juliol\n06 jul. 56€\nL’Ateneu es mou! Aquest juliol llancem tres cursos per moure el cos! Dansa Aèria: Vine a desafiar la llei de la gravetat! Salta, gira, balla i deixa’t emportar! Comparteix una bona estona jugant amb la física del moviment i endinsant-te en el món de la dansa aèria. Taller de dansa aèria, disciplina que utilitza corda\nDansa Improvisació Juliol: Dialogant des del cos\n09 jul. 45€\nL’Ateneu es mou! Aquest juliol llancem tres cursos per moure el cos! Dansa Improvisació – dialogant amb el cos: En aquest curs de dansa improvisació explorarem com ens podem comunicar de manera autèntica a través del moviment i l’expressió corporal. En la distància, els cossos també poden conversar. Quan estem atents i oberts, els gestos


País del Vi, nova marca paraigua a Tarragona – Comunicatur\nHome/Destinacions/Destinacions/País del Vi, nova marca paraigua a Tarragona\nUna marca més s’afegeix al panorama turístic català, en aquest cas, en el sector de l’enoturisme. País del Vi promocionarà el vi, els cellers, els establiments turístics i els de restauració que tinguin a les seves cartes vins de les denominacions d’origen Terra Alta, Conca de Barberà, Tarragonès, Montsant i Priorat.\nAquest nou consorci busca la unitat en temps de crisi i es marca objectius com el foment de l’organització d’activitats recreatives, vetllar per la qualitat enoturística i portar a terme actuacions per afavorir el desenvolupament del territori.\nLes cambres de comerç de Reus, Valls i Tortosa tutelaran el nou ens, presentat recentment a Reus, que buscarà sinèrgies amb els restaurants i les cases de turisme rural, i recollirà les iniciatives de cada DO per promocionar el turisme enològic. Al consorci hi ha una absència significativa: la Cambra de Comerç de Tarragona és l´única de les quatre cambres de la província que no hi figura.\nEl president de la Cambra de Comerç de Reus, Isaac Sanromà, va remarcar que no es tracta de robar protagonisme a les diferents DO, sinó d’agrupar-les sota la marca paraigua País del Vi, per tal de buscar el finançament necessari pels projectes.\nL’enoturisme en l’àmbit de les DO tarragonines té molt camí per recórrer. De moment, hi ha cellers que organitzen jornades de portes obertes amb visites guiades i cates. D’altra banda, fa temps que funciona el Centre d’Interpretació de l’Oli i el Vi de la Terra Alta, si bé arrossega el handicap de no poder ser visitat els caps de setmana.\nJordi Martí, vicepresident Receptiu d'ACAV, al segon Debat Comunicatur\nA la recerca d’inversors per Spanair


XELU.NET - RUTES - Vall de la Llosa - Assumpta Vall·llovera\nxelu.net >> àgora 2.0 >> rutes (15 rutes disponibles - 2605 fotos en totes les rutes) >> Vall de la Llosa\nAquesta ruta ha rebut 90240 visites\nEs pot fer l’aproximació amb cotxe, per la carretera de Puigcerdà a la Seu. A la sortida el poble, s’agafa el 2n trencant a la dreta que porta a Viliella, es travessa aquest poble (a partir d’aquí la carretera no és asfaltada però està en bon estat) i al cap de tres kilòmetres s’arriba a Can Jan de la Llosa (altitud 1.600) on s’ha de deixar el cotxe.\nEs passa pel davant de Can Jan i es travessa el riu de la Llosa per una palanca de formigó es gira a l’esquerra per un corriol fins trobar la pista que puja. Aquesta pista està tancada al pas de vehicles, ja que la fan servir els pagesos per cuidar el bestiar, normalment hi sol haver vaques i cavalls.\nEl camí és el GR 107, és la ruta del Camí dels Bons Homes, que va des de Queralt (Berga) a Montsegur (França).\nUna vegada passada la barrera que impedeix el pas als vehicles, a l’esquerra hi ha les runes del Castell de la Llosa, si s’hi vol anar hi ha dues passeres per travessar el riu de la Llosa.\nAquesta pista té trams de tota mena, planers, pujada amb pedregar, etc. Només hi ha una drecera, que es troba al segon pla herbat, aquesta es troba a l’esquerra del camí, hi ha una fita de pedres, és solament per esquivar un revolt de la carretera.\nQuan es porten uns 30 minuts de camí es troba un rètol a l’esquerra que indica el camí per anar al Refugi de Cap de Rec amb un temps de 2,30 h, i també a La Tossa Plana de Lles passant pels estanys de La Muga amb 4 h. Per seguir aquestes rutes es travessar el riu, que en aquest indret es divideix en dos camals, però hi ha dues magnifiques palanques construïdes, desinteressadament, segons indica un rètol, per un agrupament d’esbarjo. Es deixa aquest indicador i es segueix amunt. Al cap d’una hora i mitja trobem una magnifica palanca que travessa el Riu de la Llosa, s’arriba a un gran pla herbat, es travessa i al cap d’uns 10 minuts, després una pujada, arribem al Pla Xuixirà on el riu està al mateix nivell, amb una amplada considerable, trossos plans, i també amb alguns gorgs. En aquesta explanada hi ha un oratori dedicat a la Verge dels Àngels, i una taula i bancs de pedra i també un refugi de pescadors enrunat. És un lloc ideal per fer un mossec. Es porten 2 h. de camí.\nEs segueix la carretera que s’acaba al final del pla i s’agafa un camí una mica pedregós que passa pel mig del bosc, i amb 30 minuts s’arriba al fons de la vall, es travessa el riu de la Llosa per una palanca i s’arriba al pla de la Cabana dels Esparvers, actualment en bastant mal estat, el sostre s’ha deteriorat pel pas del temps, i aquí s’acaba aquesta excursió. (altitud 2060).\nTorrents de la Llosa\nOratori Verge dels Àngels. Pla Xuixirà\nPassera a la Cabana dels Esparvers


Diigo | Unitat Docent Multiprofessional d'Atenció Familiar i Comunitària\nUnitat Docent Multiprofessional d'Atenció Familiar i Comunitària Girona – ICS\nProgrames formatius 2017-18\nDocuments i Llibre del Resident\nABS Docents i dispositius rurals acreditats.\nContacta amb la UDMAFIC\n← Accés a doctorat i realització de tesi\n24 Principis per a una prescripció més segura →\nPosted on Desembre 7, 2011\tby udmaficgirona ICS\nActualment disposem de vàries eines 2.0 de gestió d’informació personal i avui faré un recordatori de Diigo, un altre sistema de marcar els teus favorits al núvol, fer subratllats destacats de textos d’interés, fer post-it, guardar imatges i documents.\nD’especial interés en el nostre entorn sanitari per fer treballs amb els companys. Creem un grup dins de Diigo amb el nom que representi el que volem fer, convidem als integrants del grup a etiquetar dins el grup tot allò que creguin que resulta d’interés pel treball que es vol posar en marxa. El resultat es un estalvi de temps per tots els que fan la cerca, doncs centralitza tota la webgrafia que pot ser d’interés en el tema a estudiar, i pot ser que algu trobi quelcom que tu no haguessis trobat.\nUs deixo una presentació de slideshare aclaridora sobre les avantatges de diigo.\nNo oblideu que a la barra dels navegadors, inclús els dels dispositius portàtils, podeu posar un diigolet per facilitar la feina.\nTambé resulta útil fer el comentari de per què has guardat aquest link i així estalviar lectures posteriors. Els altres col.laboradors al seu torn poden respondre amb un altre comentari a la teva anotació.\nAquesta entrada s'ha publicat en web2.0 i etiquetada amb diigo, favorits. Afegiu a les adreces d'interès l'enllaç permanent.


Holiday home Lensgårdsvej Stroby Ladeplads Dinamarca - Ofertes d'hotels amb els MILLORS DESCOMPTES EN LÍNIA\nMés informació sobre Holiday home Lensgårdsvej\nConvenientment situat a Stroby Ladeplads, Holiday home Lensgårdsvej és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Holiday home Lensgårdsvej, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Aparcament de cotxes, s'admeten animals de companyia són només algunes de les comoditats que fan que Holiday home Lensgårdsvej sigui diferent dels altres hotels de la ciutat.\nGaudiu de les comoditats d'alta gama com ara calefacció, balcó/terrassa, aparell de televisió, TV satèl•lit/cable, reproductor de DVD/CD per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Holiday home Lensgårdsvej és la vostra destinació si buscau allotjament de qualitat a Stroby Ladeplads.


Amanida de Primavera - Isaac Sabria- www.isaacsabria.com\nReceptes\t— 07/05/2012 at 9:51\nSom al bell mig de la Primavera, época de l’any on gaudim al màxim de les fabes, pèsols, maduixes, bròtola… ¿i com podeu treure millor rendiment d’aquests productes de temporada?\nDoncs molt senzill! Alguns consells ràpids: les fabes el millor és comprar-les amb tavella i desgranar-les, ja que ens sortiran millor de preu, que si les comprem ja pelades. Amb els pèsols passa el mateix. Les maduixes que siguin del Maresme, tot i que si podeu plantar-ne a casa i deixar-les madurar fins al punt òptim, seran espectaculars. La bròtola es un peix que fet amb suquets i plats amb salsa queda molt bé ja que es suau de gust i s’integra molt bé en aquests tipus de plats de la cuina catalana, la trobareu a gairebé qualsevol peixateria de qualitat.\nDe tots aquests productes, utilitzarem les fabes i les maduixes per fer-ne una amanida refrescant i diferent, ideal per la primavera, ara que ja fa bon temps.\nTemps d’el.laboració: 20 min.\n6 maduixes del Maresme\n250g barreja d’enciams\n40g pa d’espècies\n4talls de pernil iberic\nPer començar necessitarem fabetes, maduixes del Maresme, pa d’espècies, una barreja d’enciams i pernil ibèric. Agafem les fabetes, les desgranem i a continuació les escaldem trenta segons, per refredar-les inmediatament després amb aigua i gel. Amb les maduixes farem dues coses, la primera una compota i la segona les posarem naturals tallades a quarts. Per fer la compota netegem bé les maduixes, afegim un 10% de sucre i un 5% de mantega, aproximadament. Ho posem al foc uns deu minuts a foc mig i passem pel túrmix o termomix. Deixem refredar. El pa d’espècies el podeu trobar a una botiga de dietètica o delicatessen i n’hi ha de diferents. Trieu el que us sembli més bé. El tallarem a daus petits, que assecarem al forn a 160ºC durant dotze minuts. A la barreja d’enciams hi posarem una vinagreta feta amb una tercera part de compota de maduixa i dues terceres parts d’oli d’oliva i sal. Per acabar, farem un cruixent amb el pernil ibèric, posant-lo, tallat molt fi, al forn entre dos papers de forn, deixant-lo uns deu minuts per cada costat. (també el podeu posar tallat molt fi i saltejat a la paella i barrejat amb l’enciam)\nPer l’emplatat, primer posarem la compota de maduixa en un plat fondo a continuació les favetes i el pa d’espècies a sobre l’enciam amanit i a dalt de tot el cruixent de pernil ibèric.\nEspero que us animeu a fer-la, també la trobareu a la carta del meu restaurant, la Sala Gran.\nTags AmanidaFabesPernil IbèricPrimavera


Mount Heaven Almora Índia - Ofertes d'hotels amb els MILLORS DESCOMPTES EN LÍNIA\nPaparshully , Binsar Road, Sunoli Mafi, Almora, Índia, 263601 - Veure al mapa\nConvenientment situat a Almora, Mount Heaven és una base ideal des d'on explorar aquesta ciutat fantàstica. A només 1.5 km del centre de la ciutat, la localització estratègica de l'hotel garanteix que els seus clients puguin accedir fàcil i ràpidament als punts d'interès locals. Amb les atraccions principals de la ciutat com Zero Point, Chitai Temple a prop, els visitants de l'hotel estaran encantats amb la seva localització.\nA Mount Heaven, l'excelent servei i instal.lacions superiors faran de la vostra estada una experiència inoblidable. L'hotel ofereix accés a una gran gama de serveis, inclosos aparcament de cotxes, servei d'habitacions, habitació familiar, restaurant, servei de bugaderia.\nL'ambient de Mount Heaven es reflexa en cada habitació. TV satèl•lit/cable, caixa forta a l'habitació són només algunes de les comoditats a la vostra disposició. L'hotel ofereix moltes oportunitats d'oci úniques, com jardí. Gaudeixi d'incomparable serveis i d'una localització de prestigi a Mount Heaven.


Ecosol insereix laboralment deu persones durant el 2018 - Diari de Girona\nEcosol insereix laboralment deu persones durant el 2018\nHan participat en projectes socials relacionats amb les bicicletes i la mobilitat sostenible\nddg / girona 18.02.2019 | 12:24\nUn dels treballadors d'Ecosol Diari de Girona\nUn dels treballadors d'Ecosol\nEcosol, l'empresa d'economia solidària de Càritas Diocesana de Girona, va gestionar durant el 2018 la contractació de deu persones en risc d'exclusió social. Aquests treballadors van participar en projectes socials de l'entitat relacionades amb la mobilitat sostenible i les bicicletes a través de la col·laboració de la companyia amb el Grup Inditex.\nEcosol facilita la inserció laboral de persones que es troben en situació de vulnerabilitat social i laboral des d'una empresa sostenible a nivell econòmic, social i ambiental. El muntatge i la reparació de bicicletes és una de les activitats principals de l'empresa social, que compta amb una planta específica a Vilablareix, a més d'un servei de missatgeria sostenible en tricicle elèctric a Girona i Figueres. La proposta està pensada per la distribució de mercaderies als centres de les ciutats, utilitzant vehicles de càrrega elèctrica que poden transportar fins a 180 quilos de pes.\nLa gerent d'Ecosol, Anna Güell, destaca que «el nostre objectiu és que l'usuari millori les seves competències laborals, tant bàsiques com transversals» i afegeix que «volem que la persona estigui millor preparada per aconseguir la seva reinserció sociolaboral».\nDurant el desenvolupament del programa, cada persona és tutoritzada per un tècnic d'inserció i rep el recolzament permanent d'un membre tècnic d'acompanyament a la producció, és a dir, un encarregat.\nEn aquest projecte, Ecosol compta amb el suport del Grup Inditex, dins el programa de Foment a l'Ocupació per a persones en situació o risc d'exclusió social, i també del fons social europeu Programa Operatiu d'Inclusió Social i Economia Social (Poises 2014-2020), a través de Càritas.


Manualitats de Nadal: 10 pessebres minimalistes i moderns - totnens\nruta: INICI » ens divertim » Manualitats de Nadal: 10 pessebres minimalistes i moderns\nManualitats de Nadal: 10 pessebres minimalistes i moderns\nEntre la decoració de Nadal, el pessebre, és aquella part de la decoració que segurament ha sofert més canvis, s’ha modernitzat fins al punt de poder trobar originals pessebres fets a mà amb pedres o el simple i minimalista pessebre de boles de la portada. També podeu comprar o fer pessebres temàtics amb els protagonistes del moment, com ara els herois dels còmics o dibuixos, pessebres d’animals personificats… o pessebres on els personatges són impersonals, sense cares i amb aspectes prou originals com el del cub o els que substitueixen les figures per noms.\nAvui us portem uns quants pessebres minimalistes i moderns que hem trobat a Pinterest, uns quants es poden comprar a través de la plataforma Etsy, d’articles fets a mà, però amb una mica de paciència els podeu fer a casa com a manualitat de Nadal amb els nens.\nEls pessebres de cubs de fusta els podeu fer sense massa dificultat, només us calen les peces de fusta en forma de cubs on els nens poden dibuixar i pintat tots els personatges del pessebre, enganxar fotos d’escenes de Nadal o personatges en diferents posicions o simplement escriure el nom de cadascun dels personatges que voleu incloure. El pessebre fet amb tacs de fusta pintats en color diferents és molt similar al pessebre de boles de la portada.\nPessebres originals trobats a Etsy\nsi voleu veure més fotos de temàtica de Nadal podeu visitar el taulell de tot nens a Pinterest de Nadal\nTags: Etsy, pessebres\nAprenem: el petit llibre de les figures geomètriques\nMòbil menjadora per als ocells\nMilimbo, jocs de cartró per muntar i jugar\nPessebre de Can Roseta a Sant Gregori – Vall de Llémena\nPessebre de sorra a la platja de la Pineda a Vila-seca\nEmpremta personalitzada per a petits grans lectors\nJocs de fusta fets a mà trobats a Etsy


Un equip de barri a l'ombra de dos gegants\nVallecas té 350.000 habitants, encara que ben pocs veïns consideren el Rayo com el seu club\nMARTÍ MOLINA Actualitzada el 26/02/2012 00:00\n260x366 RAYO VALLECANO En el si d'un barri humil, els aficionats han protestat en diverses ocasions per la gestió del club i el preu de les localitats. / VÍCTOR LERENA / EFE RAYO VALLECANO En el si d'un barri humil, els aficionats han protestat en diverses ocasions per la gestió del club i el preu de les localitats. / VÍCTOR LERENA / EFE\nSi Vallecas no fos un barri, sinó una ciutat, seria una de les més importants de tot l'Estat. I molt possiblement tindria un club de futbol que viuria a l'elit, tant del país com del continent europeu. Però la realitat és una altra. Encara que té 350.000 habitants, es tracta únicament d'un barri de la ciutat de Madrid. I el seu club de futbol principal, el Rayo Vallecano, no té més remei que viure a l'ombra dels dos gegants de la ciutat: el Reial Madrid i l'Atlètic.\nLa història del Rayo Vallecano és la d'un club humil que és l'estendard d'una zona obrera de la capital espanyola. "Som un club de barri, i estem molt orgullosos de ser-ho", explica Francisco Peco. El president de la penya El Cencerro, la més antiga del club, és un dels pocs milers d'aficionats -uns 9.000 de mitjana- que pateix cada setmana pel club del seu cor, que no es perd cap partit a l'estadi i que quan pot també s'escapa a algun desplaçament. Però el seu cas és molt minoritari en el si del barri de Vallecas.\nMalgrat que de tant en tant treu el cap a la Primera Divisió -aquesta és la 14a temporada-, el Rayo és habitualment un club de Segona, una categoria en què ha jugat 34 cops. Potser per això, perquè no opta als títols principals, "el club té molta simpatia entre els habitants del barri, però pocs són rayistas com a primera opció", diu el periodista Quique Peinado. I això es notarà aquesta tarda a l'estadi de Vallecas, on, malgrat que només hi ha 15.000 localitats, hi haurà una quantitat notable d'aficionats del Reial Madrid a les graderies.\nTanmateix, el periodista assegura que "això està canviant" i que cada vegada hi ha més gent jove que s'estima el club. "Es veu a les escoles, on a molts nens ja no els fa vergonya dir que són d'un club que no és ni el Reial Madrid ni l'Atlètic", en posa d'exemple Peinado. No és l'únic. També es veu a l'estadi, amb la penya Bukaneros, un grup fidel de seguidors que cada partit omplen un dels gols "implicant-se en l'equip i animant durant els 90 minuts".\nUn club en llei concursal\nDesprés de vint anys sota la direcció de la família Ruiz-Mateos, el Rayo va canviar de propietari el maig de l'any passat. Però aquesta circumstància no va poder evitar que el club entrés en llei concursal a l'estiu pels més de 40 milions de deute que arrossegava. Una circumstància especialment delicada per a un club que té poc més de 12 milions de pressupost -la meitat que el Granada, l'altre equip de la Lliga amb menys pressupost- i que acaba de pujar de categoria. A més, les circumstàncies fan difícil que el club pugui augmentar els ingressos pel moment de crisi actual i pel barri on està situat.\nI és que, malgrat que Vallecas ha crescut i s'ha modernitzat en els últims anys, mai no ha deixat de ser una zona obrera. "Som els representants de la classe treballadora", diu amb orgull Francisco Peco. Però és evident que això no ajuda a sanejar l'economia del Rayo, com va quedar demostrat aquesta setmana amb la venda d'entrades per al partit d'avui.\nEl club volia que avui els abonats paguessin la totalitat de l'entrada -amb preus d'entre 60 i 110 euros-, però ells es van rebel·lar i van amenaçar de no assistir a l'estadi si la directiva encapçalada per Raúl Martín Presa no feia marxa enrere. "No és una reclamació capriciosa, al contrari. És que la gran majoria no ho poden pagar", assegura Quique Peinado. Al final, la solució va ser que els abonats paguessin 25 euros per entrada.\nPerò totes aquestes penúries a la caixa es transformen en alegries sobre el terreny de joc. El Rayo ocupa la zona mitjana-alta de la classificació i cada quinze dies ofereix bones dosis de futbol als seus aficionats.\n"El treball que ha fet el club en l'àmbit esportiu, sobretot en les contractacions, ha estat molt superior al d'altres equips del mateix nivell, com poden ser el Betis o el Saragossa -explica Peinado-. Ara és quan s'està veient més bon futbol a Vallecas, i el club està en disposició de jugar a Europa". Peco, però, rebaixa l'eufòria. "El que està fent aquest equip té molt de mèrit però la nostra lliga és la salvació, i estem a quatre victòries d'aconseguir-la". Més endavant, si escau, ja es plantejaran objectius més ambiciosos.


Quatre municipis catalans organitzen al maig recomptes de persones sense llar - Arrels Fundació\nAgenda, Catalunya, Notícies\nQuan una persona sense llar està a la presóTornem a fer el cens de persones sense llar a Barcelona\nArrels | 2/05/2017\nTarragona, Barcelona, Mataró i Sant Adrià de Besòs organitzen aquest mes de maig recomptes nocturns per saber quantes persones dormen al ras. A dia d’avui, no hi ha dades per dimensionar el sensellarisme a Catalunya. A poc a poc, però, hi ha avenços perquè des de l’abril es treballa en una estratègia catalana per a l’abordatge del sensellarisme, un treball col·laboratiu d’anàlisi i elaboració de propostes concretes.\nLa nit del 4 de maig, centenars de voluntaris sortiran pels carrers de Tarragona a comptar quantes persones dormen al ras. El 17 de maig serà el torn de Barcelona, Mataró i Sant Adrià de Besòs. Entitats socials i ajuntaments treballen en xarxa amb l’objectiu de dimensionar la realitat del sensellarisme als seus municipis i veure l’evolució.\nUn recompte és una eina quantitativa que permet fer una fotografia del nombre de persones que dormen al carrer en un municipi determinat en una nit determinada. El resultat és una xifra de mínims ja que segurament hi haurà més gent amagada que no trobarem. En el cas de Tarragona és la primera vegada que es realitza un recompte d’aquestes característiques.\nSi es repeteixen de forma periòdica, els recomptes són una eina imprescindible per veure l’evolució de la problemàtica. En el cas de Barcelona, Mataró i Sant Adrià de Besòs, aquest 2017 es podran comparar les dades amb els recomptes realitzats en anys anteriors (podeu veure els últims resultats en el mapa que trobeu a la part superior). D’altres municipis com Girona, Lleida i Badalona, que van sortir a comptar per primera vegada l’any passat, realitzaran recomptes de forma bianual. Els propers seran, doncs, el 2018.\nComptem a nivell municipal\nEl dijous 4 de maig es farà per primera vegada un recompte a la ciutat de Tarragona, emmarcat dins d’una iniciativa de ciutat on col·laboren administracions i entitats. Ja s’han tancat les inscripcions per participar com a voluntari/a però en aquest enllaç, trobeu més informació!\nBarcelona. L’any passat es van comptabilitzar 941 persones dormint al ras. La nit del 17 de maig se celebra el cinquè recompte a la ciutat, impulsat per la Xarxa d’Atenció a Persones Sense Llar, que permetrà comparar les dades amb els recomptes organitzats en anys anteriors (2016, 2015, 2011 i 2008) i veure l’evolució de la problemàtica a la capital catalana. Gràcies als recomptes sabem que ens els darrers vuit anys el nombre de persones que dormen al carrer a la ciutat ha augmentat en un 37%. Si vols participar com a voluntari/a, pots apuntar-te aquí!\nMataró. La campanya A Mataró comptem tots, promoguda per l’Ajuntament i entitats locals, organitza un recompte la nit del 17 de maig. Les últimes dades són del recompte de l’any 2010, en la qual van participar 193 voluntaris. Aquí, pots inscriure’t com a voluntari/a!\nSant Adrià de Besòs. El recompte, promogut conjuntament per l’Ajuntament de la ciutat i entitats socials, se celebrarà també la nit del 17 de maig. L’any passat, es van comptabilitzar 31 persones dormint als carrers de la ciutat. Si hi vols col·laborar, aquí trobes tota la informació!\nNo tenim dades per dimensionar el sensellarisme a Catalunya\nActualment a Catalunya no se sap el nombre exacte de persones que dormen al carrer ni les seves necessitats. Tenir aquestes dades és imprescindible per millorar els serveis d’atenció i elaborar polítiques efectives.\nDes del mes d’abril s’està treballant en l’elaboració de l’Estratègia Integral per a l’abordatge del sensellarisme a Catalunya, un treball col·laboratiu entre la Generalitat i els diferents agents que, com Arrels, intervenen en l’atenció de persones sense llar a Catalunya. L’objectiu és realitzar una diagnosi qualitativa i quantitativa de la situació actual per definir quines són les actuacions a implementar arreu del territori per lluitar contra el sensallarisme.\nPer a què serveixen les dades?\nPer assolir l’objectiu #ningúdormintalcarrer, primer cal dimensionar la realitat. Saber quantes persones dormen al carrer és el primer pas. Després cal esbrinar qui són aquestes persones, quina edat tenen i quina és la seva situació per tal d’elaborar polítiques efectives adaptades a les necessitats reals del territori. Un exemple el trobem a Lleida. En el recompte realitzat l’any passat, es va detectar una feminització de la pobresa: el nombre de dones al carrer havia augmentat un 11% respecte les dades recollides el 2008. A partir d’aquesta dada, s’ha impulsat un programa específic d’atenció i acompanyament a les dones en situació de sense sostre que no existia fins ara a la ciutat i que vol millorar els serveis d’atenció a les persones.


Notícies etiquetades: discapacitat intel·lectual\n14/02/17. “Ara la meva situació és molt millor. Estic a un pis, tinc una pensió i si necessito alguna cosa la Fundació m’ajuda”, ens explica el Toni Coello, un noi de 27 anys que fa cinc que està tutelat per la Fundació Lluís Artigues desprès de ser incapacitat per un jutge l’any 2012. Llegir més »\n30/03/2016. El divendres 8 d’abril (12h) Sant Pere Claver farà una simbòlica plantada d’arbres a la Residència i Centre de Dia Tres Pins com a compensació per les emissions de CO2 que emet la fundació; una acció més que s’emmarca dins la política ambiental i de responsabilitat social corporativa de la institució, en coherència amb el creixement sostenible al servei de les persones, tal com i com descriu el nou pla estratègic 2016-2019. Llegir més »\nMés de 300 persones amb discapacitat intel·lectual participen a la Festa de l’Esport\nMés de 300 persones amb discapacitat intel·lectual van participar el passat dimecres 18 de juny a la Festa de l’Esport, una jornada que pretén promoure la normalització i inclusió de les persones amb discapacitat intel·lectual dins de la societat, així com oferir una mirada integral i terapèutica de l’esport per gaudir d’una millor qualitat de vida (fotos de l’acte). Llegir més »\nAnat Hermoni, treballadora social de l’ONG Gvanim ha visitat aquest matí Sant Pere Claver- Fundació Serveis Socials per intercanviar visions i experiències dels projectes que coordina a Israel. Una organització no governamental i sense ànim de lucre pel canvi social, amb més de 40 projectes actius que creen i promouen oportunitats ajustades a cada individu perquè desenvolupi Llegir més »